kailangang masaulo ko ang dunong ng sangkatauhan; kailangang matarok ko ang lihim ng sangkalangitan; kailangang ako ay maging araw muna, bago ako lumuklok sa matayog na karangalang guro ng mga bituin. at sapagka'hindi mangyayari ang ginto kong guniguni, ay manulos na lamang tayo, sa ang ay inihahandog ko sa inyo, tanda pang minsan ng aking pagmamahal. inihahandog ko rin naman sa inyo, upang kung kayo ay umaawit na ng bagong buhay, ay magunita man lamang, na kayo ay naging bituin ng kami naman, sulo na tumanglaw sa landas na binagtasan ng masisikap na kawal ng kilusan ng mararalita. at mapagukulan nawa ninyo ng dukha mang alaala ang mga nasawi sa pagsisigasig na itanghal ang bayang mahirap. sa gayon ay mabibilang tayo sa boong sangsinukob na humahanga at nagdadangal sa mga pinagpala dahil lamang sa pagsisikap na buhayin ang naghihingngalong pagkakapatiran. maging dapat nawa sa inyong kadakilaan!. nakikipagkapatiran, fausta cortes.